stanford-oval/wikipedia huggingface dataset:
קבר שת
ארבל > המקורות

רשימת "יחוס הצדיקים", סביב המאה ה-11-המאה ה-12:
ומצד אחד יש קבורת שת בן אדם וקבורת ג' שבטים ודינה אחותם.
רבי יעקב בן נתנאל הכהן, סביב שנת 1187 לספירה:
ובציון אחד בנין כמו בית בנוי על שת בן אדם הראשון, והבאר בתוך הבית
רבי שמואל ב"ר שמשון  בספרו "מסע דפלסטינא", סביב שנת 1210 לספירה:
ובדרך רחוקה כמו שתי פרסאות קברים של שבטים, וקבר דינה אחותם ביניהם ועליו אילן של הדס, ואין אדם רשאי ליקח ממנו אפילו עלה אחת. ואומרים כי קרוב לשם הציון של שת, וראינוהו
רבי מנחם החברוני ב"איגרת ר' מנחם ב"ר פרץ החברוני", סביב שנת 1215 לספירה:
ונכנסתי במערה אחרת, ושם קבר שת בן אדם, אורכו מחזיק חצי פרסה
בספר "תוצאות ארץ ישראל", סביב שנת 1270 לספירה:
וקרוב לארבל שלושה שבטים מבני יעקב, ודינה אחותם ואצל הציון גדל הדס נאה, ואין אדם רשאי ליקח ממנו ענף לא יהודי ולא ישמעאלי פן יענש. וקרוב משם צדיק אחר, ואמת המים עוברת עליו, ומכוסה בעפר ובבנין, והמים נופלים במעיין כמין בור, ואומרים כי הוא שת בן אדם הראשון
ספר "שבילי דירושלים" (המיוחס לרבי יצחק חילו), סביב שנת 1333 לספירה:
ארבל, עיר מולדת נתאי הארבלי עליו השלום, ועדיין קיימות חורבות בית הכנסת של האיש הגדול הזה. בארבל יש הרבה קברים מפורסמים, כמו של נתאי, של ר' זעירא, של דינה, של יוכבד וכו'. הקברים האלה הם מצבות אבן יפות מאוד. שמותיהם חקוקים שם, על קבר דינה חקוק עוד שם אחד שמחמת יושנו לא יכולתי לקראו. בארבל יש עוד קבר עתיק, וחושבים שהוא של (שם) [שת] בן אדם. ה' יודע
ארבל > זיהוי הקבר

בשנת 2007 ביצעו הארכאולוג יוסי סטפנסקי, ישראל הרצברג וישראל מאיר גבאי מחקר בו איתרו את המתחם, המבנה והבאר שתוארו בכתבי עולי הרגל בבירור.
א-נבי שית

מסורת ערבית מהמאה ה-12 מציינת את קברו של שת בכפר א-נבי שית שבאזור הבקאע שבמזרח לבנון. במקום יש מבנה מקאם ומסגד גדול בשם א-נבי שית.
הנוסע המוסלמי אבן ג'ביר שעבר באזור בשנת 1184, בדרכו לדמשק כתב:
שני הקברים של שת ונח... נמצאים בבקאע, ומסע של יומיים מדמשק. מי שמדד את קברו של שת, דיווח לנו שאורכו 40 אמות, וקברו של נח היה בן 30 אמות. קבר בנו של נח שוכן זה לצד זה עם זה של נח. יש בניין מעל הקברים, והקדש למטרות צדקה
כפר בשית

מסורת ערבית מהמאה ה-13 מציינת את קברו של שת בשטח הכפר הערבי בשית (שעל חורבותיו הוקמו מספר מושבים, בניהם כפר מרדכי).
המקום מוזכר לראשונה בכתביו של הגאוגרף הערבי יאקות אל-חמאווי, שחי במאה ה-13.
בדורות קודמים נקרא הכפר בית-שית ואחר כך אוחדו המילים ל-בשית.
קבר בשית כיום נמצא במושב עשרת.
הערות שוליים

↑  רשימת אילן ג'
↑  או "מכתב"
↑  על פי חוקרים רבים מדובר בזיוף (ראה: גרשם שלום, ס' שבילי דירושלם המיוחס לר' יצחק חילו - מזויף, ציון ו', ה'תרצ"ד, עמ' לט - נג; מיכאל ארליך, ספר שבילי דירושלם המיוחס לר’ יצחק חילו - מזויף?, בתוך: "ירושלים וארץ-ישראל" גיליון 6 (ה'תשס"ח) 87-59 ועוד
↑  מקומות קדושים וקברי צדיקים בגליל חלק א' מערכת: ארבל
↑  Le Strange, G. (1890). Palestine Under the Moslems: A Description of Syria and the Holy Land from A.D. 650 to 1500. London: Committee of the Palestine Exploration Fund. p. 422. OCLC 1004386.
↑  מצוטט אצל le Strange, Guy (1890), Palestine Under the Moslems: A Description of Syria and the Holy Land from A.D. 650 to 1500, Committee of the Palestine Exploration Fund, p. 421
↑  באנגלית נקרא הכפר Bashshit ובמפות מנדטוריות הכיתוב הוא Bash-shit .
כפר שית 1931
מבצע קיילה מולר

נשיא ארצות הברית דונלד טראמפ ביחד עם פקידי ממשל אזרחיים וצבאיים בחדר המצב הבית הלבן, צופה בשידור חי של הפשיטה
מבצע קיילה מולר היה מבצע צבאי של כוחות אמריקאים ללכידת מנהיג ארגון הטרור דאעש אבו בכר אל-בגדאדי. אל-בגדאדי נהרג כשפוצץ אפוד נפץ כדי להתחמק מלכידתו. שם הקוד שניתן למבצע היה "קיילה מולר" (אנ'), על שמה של עובדת הומניטרית אמריקאית שנחטפה, עונתה ועברה התעללות מינית על ידי פעילי דאעש ובין היתר על ידי בגדאדי עצמו.
הפשיטה

ב־26 באוקטובר 2019 ניהל כוח דלתא פשיטה במחוז אידליב שבסוריה, סמוך לגבול טורקיה-סוריה, כדי לתפוס את אל-בגדאדי. אל-בגדאדי התאבד במהלך הפשיטה בהפעלה עצמית של אפוד נפץ, לאחר שאוגף על ידי חיילי כוח דלתא לתוך מנהרה מתחת למתחם בו שהה באותה עת. בנוסף אליו נהרגו שלושת ילדיו הצעירים בעת שבגדאדי הפעיל את אפוד הנפץ. מותו אושר מאוחר יותר על ידי בדיקת DNA.
הפשיטה התרחשה לאחר מאמצי מודיעין של האגף לפעולות מיוחדות במטרה לתפוס את אל-בגדאדי. הכוחות הסוריים הדמוקרטיים סיפקו תמיכה ישירה ורחבה במבצע. הניו יורק טיימס דיווח כי ה-CIA השיג את המודיעין על מקום מחבואו של בגדאדי לאחר מעצרם של אשתו של בגדאדי ושליח.
על פי הדיווחים, שמונה מסוקים (רובם מסוג בואינג CH-47 צ'ינוק) הנושאים את חיילי כוח דלתא ביצעו את הפשיטה. החיילים נתקלו באש ברגע הגעתם למתחם בו שהה בגדאדי. הם נחתו סמוך למתחם ולאחר מכן פרצו את חומות המתחם. בגדאדי הפעיל אפוד נפץ לאחר שחיילי הכוחות המיוחדים הניסו אותו אל תוך מנהרה, וכך התאבד והרג את שלושת ילדיו. המבצע ארך שעתיים, ומיד אחריו נעשתה בדיקת DNA כדי לוודא את זהותו של בגדאדי.
המבצע נקרא על שם קיילה מולר פעילת זכויות אדם אמריקאית שנאנסה ונרצחה על ידי אל-בגדאדי לאחר שנתפסה בידי מחבלי דאעש.
ראו גם

מבצע חנית נפטון
קונאן, כלב קרבי בכוח דלתא של צבא ארצות הברית
הערות שוליים

↑  "Iraqi intelligence paved way for Baghdadi raid: intelligence official". Reuters. 27 באוקטובר 2019 – via www.reuters.com. {{cite news}}:  (עזרה)
↑  "Fall of Al Baghdadi, world's most wanted man: How military operations unfolded". gulfnews.com.
↑  "Trump Says 'Beautiful' and 'Talented' Dog Injured in al-Baghdadi Raid". nytimes.com.
↑  "ISIS leader killed in daring U.S. raid in Syria, Trump says". POLITICO.
1 2  Perraudin, Frances (27 באוקטובר 2019). "Abu Bakr al-Baghdadi killed in US raid, Trump confirms". The Guardian. {{cite web}}:  (עזרה)
↑  גל פרל פינקל, חיסול אל-בגדאדי הוא כסף קטן ביחס לתמונה הגדולה, באתר זמן ישראל, 28 באוקטובר 2019
↑  "IS leader killed by US forces in Syria, Trump says". 27 באוקטובר 2019. {{cite web}}:  (עזרה)
↑  "ISIS leader al-Baghdadi killed in US raid in Syria, Trump confirms". RT.com. RT.com. 27 באוקטובר 2019. נבדק ב-27 באוקטובר 2019. {{cite news}}:  (עזרה)
↑  Jackson, David; Subramanian, Courtney; Collins, Michael. "President Trump says ISIS leader Abu Bakr al-Baghdadi is dead after U.S.-led raid in Syria". USA TODAY.
↑  Altman, Howard (27 באוקטובר 2019). "Trump: ISIS leader al-Baghdadi killed in US commando raid". Military Times. {{cite web}}:  (עזרה)
↑  "C.I.A. Got Tip on al-Baghdadi's Location From Arrest of a Wife and a Courier". The New York Times. 27 באוקטובר 2019. {{cite web}}:  (עזרה)
↑  סער הס ונינה פוקס, כוח המחץ: זו יחידת הקומנדו שחיסלה את מנהיג דאעש, באתר ynet, 29 באוקטובר 2019.
↑  מבצע החיסול: על שם קיילה, שאל-בגדדי אנס בשבי, באתר ynet, 27 באוקטובר 2019
↑  "מנהיג דאעש אנס את השבויה האמריקנית", באתר ynet, 14 באוגוסט 2015
שבתאי

ערך זה עוסק בכוכב הלכת שבתאי. אם התכוונתם למשמעות אחרת, ראו .
| --- | --- |

שבתאי, צילום מקאסיני, אוקטובר 2004
 כוכב האם
 כוכב אם:  השמש
 מידע כללי
 סוג:  כוכב לכת
 קטגוריה:  ענק גזים
 מיקום:  מערכת השמש התיכונה
 תאריך גילוי:  מימי קדם
 על שם:  סטורן, חמשת היסודות 
 מאפיינים מסלוליים
 מרחק ממוצע מהשמש:  1,426,725,413 ק"מ (9.537,070,32 AU)
 אפואפסיד:  1,503,983,449 ק"מ (10.053,508,40 AU)
 פריאפסיד:  1,349,467,375 ק"מ (9.020,632,24 AU)
 ציר חצי-ראשי:  1,429,394,069±1 קילומטר, 9.53667594 יחידה אסטרונומית
 אקסצנטריות:  0.0560
 זמן הקפה:  29.4571 שנים   10,759.22 ימים
 מחזור סינודי:  378.1 ימים
 מהירות מסלולית
  ‑ ממוצעת:  9.639 ק"מ/שנייה
  ‑ מקסימלית:  10.183 ק"מ/שנייה
  ‑ מינימלית:  9.137 ק"מ/שנייה
 נטיית מסלול:  2.488°
 מספר ירחים:  146
 מאפיינים פיזיים
 רדיוס קו משווה:  60,268 ק"מ
 ממדים:  120,536 קילומטר
 שטח פנים:  ‎4.27×1010‎ קמ"ר
 נפח:  827,130,000,000,000 קילומטר מעוקב
 מסה:  ‎5.6846×1026‎ ק"ג
 צפיפות ממוצעת:  0.687 גרם/סמ"ק
 תאוצת הכובד בקו המשווה:  1.065 ג'י   10.44 מטר/שנייה2
 זמן סיבוב עצמי:  10 שעות, 32 דקות, 45 שניות   0.4394097222 ימים
 מהירות סיבוב עצמי:  9.87 ק"מ/שנייה (בקו המשווה)
 נטיית ציר הסיבוב:  26.73°
 אלבדו:  0.47
 בהירות נראית:  1.2 
 בהירות מוחלטת:  28 
 מהירות מילוט:  35.49 ק"מ/שנייה
 טמפרטורה מינימלית:  -191 °C   82 K
 טמפרטורה ממוצעת:  -130 °C   143 K
 מאפייני אטמוספירה
 לחץ אטמוספירי:  140 קילו פסקל
 מימן:  > 93%
 הליום:  > 5%
 מתאן:  0.2%
 אדי מים:  0.1%
 אמוניה:  0.01%
 אתאן:  0.0005%
 פוספין:  0.0001%
 
שַׁבְּתַאי (בלועזית: Saturn, סטורן) הוא כוכב הלכת השישי במרחקו מהשמש והשני בסדרת כוכבי הלכת הגזיים. את שבתאי מקיפות טבעות פלנטריות בשם טבעות שבתאי, שמכילות בעיקר קרח ואבק.
מקור השם

שמו הלועזי ניתן לו על שם סטורן, אל החקלאות והקציר במיתולוגיה הרומית (מקביל לקרונוס הטיטאן במיתולוגיה היוונית). מאחר ששבתאי היה כוכב הלכת השביעי בעת הקדומה (בנוסף לשמש, הירח, כוכב חמה, נוגה, מאדים וצדק), היום השביעי בשבוע קיבל את השם Saturday.
שבתאי נזכר בתלמוד הבבלי. המקור לשמו בעברית מגיע מהמילה שבת, כי יום השבת באסטרולוגיה שייך לשבתאי. יש הגורסים שמשמעות השם "שבתאי" מרמזת על כך שכוכב הלכת "שובת", כיוון שיחסית לכוכבי הלכת שהיו מוכרים בעת העתיקה, כוכב זה הוא המרוחק ביותר מהשמש, ולכן תנועתו קטנה ביותר.
אפיפניוס, שנולד להורים יהודים באזור בית גוברין בתחילת המאה ה־4 לספירה, תיעד את שמות כוכבי מערכת השמש לפי הפרושים, ולדבריו כוכב שבתאי נקרא χωχὲβ σαβήθ (chocheb sabēth), "כוכב שבֶת", מונח דומה למונח התלמודי; המונחים ככל הנראה קשורים לעובדה שכוכב שבתאי זז לאט ביחס לכוכבים האחרים המוכרים באותה עת.
האזכור התנ"כי קשור לכך שבתקופת המקרא, באכדית ובסורית נקרא שבתאי בשם של אל "כַּיְוֵנוּ". עמים רבים עבדו אל זה, ובניהם גם ישראל, ושני נביאים מזכירים בדבריהם את אל זה. עמוס הנביא מוכיח את עם ישראל "וּנְשָׂאתֶ֗ם אֵ֚ת סִכּ֣וּת מַלְכְּכֶ֔ם וְאֵ֖ת כִּיּ֣וּן צַלְמֵיכֶ֑ם כּוֹכַב֙ אֱלֹ֣הֵיכֶ֔ם אֲשֶׁ֥ר עֲשִׂיתֶ֖ם לָכֶֽם:" (עמוס פרק ה פסוק כו). ירמיהו הנביא מתלונן על עם ישראל "הַבָּנִים מְלַקְּטִים עֵצִים וְהָאָבוֹת מְבַעֲרִים אֶת הָאֵשׁ וְהַנָּשִׁים לָשׁוֹת בָּצֵק לַעֲשׂוֹת כַּוָּנִים לִמְלֶכֶת הַשָּׁמַיִם וְהַסֵּךְ נְסָכִים לֵאלֹהִים אֲחֵרִים לְמַעַן הַכְעִסֵנִי (ירמיהו פרק ז פסוק יח).
מאפיינים

קוטרו של שבתאי 120,500 ק"מ וצפיפותו 0.69 גרם לסמ"ק; הוא מורכב, ברובו, ממימן ומהליום. במרכז כוכב הלכת נמצאת, כנראה, ליבה של ברזל וסלע ומסביבה מצוי אזור של מימן מתכתי המשתרע עד למחצית הרדיוס של שבתאי, ומעבר לו מתחילה האטמוספירה המגיעה לעומק של 9,000 קילומטרים (פי שלושה יותר מזו של צדק).
הרוח על פני שבתאי היא השנייה במהירותה במערכת השמש, לאחר נפטון. גשושיות תוכנית וויאג'ר מדדו רוחות מזרחיות שהגיעו למהירות מקסימלית של 1,800 קמ"ש.
מרחקו של שבתאי מהשמש הוא 9.54 יחידות אסטרונומיות והוא משלים הקפה סביב השמש אחת ל־29.46 שנה במהירות של 9.64 ק"מ לשנייה. שבתאי משלים סיבוב סביב צירו אחת ל־10.32 שעות בלבד. משקלו הסגולי של שבתאי הוא הנמוך ביותר מכל כוכבי הלכת במערכת השמש שלנו, אף פחות ממשקלם הסגולי של המים.
טבעות

התופעה הבולטת ביותר בשבתאי היא הטבעות המקיפות אותו. מערכת הטבעות נטויה בזווית של 25.33 מעלות יחסית למישור ההקפה של שבתאי סביב השמש. עובי הטבעות הוא ק"מ אחד, לכל היותר, והן מכילות גושי קרח קטנים, שחלקם אינם גדולים מאבן ואחרים קוטרם עד כמה מאות ק"מ.
עד ל־2009 נצפו כ־7 טבעות לכוכב שבתאי ובשנת 2009, בזכות טלסקופ החלל שפיצר, נצפתה טבעתו השמינית.
ירחים

מספר הירחים המדויק של שבתאי קשה לקביעה. מבחינה טכנית, כל גוש קרח בטבעות יכול להיחשב כירח, ונקודת ההכרעה בין ירח לבין גוש קרח גדול אינה מדויקת. נכון ל־2025 זוהו בוודאות 274 ירחים, מתוכם ל־53 ניתנו שמות, וזהו כוכב הלכת בעל המספר הגדול ביותר של ירחים שהתגלו.
ירחו הגדול ביותר הוא טיטאן, ולו אטמוספירה סמיכה המכילה בעיקר מתאן וחנקן והוא הירח היחיד במערכת השמש בעל אטמוספירה משמעותית משלו. ירחים גדולים נוספים הם פאן, אטלס, פרומתאוס, פנדורה, אפימתאוס, יאנוס, מימס, אנקלדוס, טתיס, טלסטו, קליפסו, דיוני, הלנה, ריאה, היפריון, יאפטוס, פובה, דפניס.
בשנת 2023 התגלו 63 ירחים נוספים לכוכב הלכת שבתאי כך שעד לשנה זו את נחשבו לשבתאי 146 ירחים.
בשנת 2025 התגלו 128 ירחים נוספים לכוכב הלכת שבתאי, כך שנכון לשנה זו, מקיפים את כוכב הלכת שבתאי 274 ירחים.
מחקר

החללית הראשונה שהתקרבה לשבתאי הייתה פיוניר 11. בספטמבר 1979 התקרבה החללית עד למרחק של 20,000 קילומטרים מעל שכבת העננים של שבתאי. החללית שידרה לכדור הארץ תמונות ברזולוציה נמוכה של הכוכב וחלק מהירחים שלו. איכות התמונות לא אפשרה גילוי פרטים חדשים מפני הקרקע של הירחים. בנוסף, החללית חקרה את הטבעות ומדדה את הטמפרטורה על טיטאן.
בנובמבר 1980 עברה החללית וויאג'ר 1 בסמוך לכוכב. החללית שידרה תמונות ברזולוציה גבוהה של כוכב הלכת, הטבעות והירחים שלו. לראשונה נראו פרטים מפני השטח של הירחים. החללית טסה קרוב לטיטאן וגילתה כי האטמוספירה שלו אינה חדירה לקרני אור בתחום הנראה. מסיבה זו לא התקבלו פרטים על פני השטח של טיטאן. החללית ניצלה את כח הכובד של שבתאי כדי לשנות מסלול ולצאת ממערכת השמש.
כמעט שנה לאחר מכן באוגוסט 1981 המשיכה החללית וויאג'ר 2 את המחקר ושידרה צילומים נוספים. עקב תקלה במצלמה המתכווננת בוטלו צילומים מתוכננים רבים. החללית גילתה ואימתה את קיומם של מספר ירחים חדשים וכן גילתה כמה מרווחים בין הטבעות. החללית ניצלה את שדה הכובד של שבתאי על מנת לשנות מסלול לכיוון כוכב הלכת אורנוס.
ב־15 באוקטובר 1997 שוגרה החללית קאסיני שיעודה הוא לחקור את שבתאי וירחיו. קאסיני נכנסה למסלול סביב כוכב־הלכת ב־1 ביולי 2004. ב־24 בדצמבר 2004 נפרדה ממנה הגשושית הויגנס (של סוכנות החלל האירופית), וגלשה לאטמוספירה של טיטאן ב־14 בינואר 2005. משימת קאסיני־הויגנס היא משימה משותפת לנאס"א, לסוכנות החלל האירופית ולסוכנות החלל האיטלקית.
ישנה הצעה של נאס"א, במסגרת תוכנית הגבולות החדשים, לשגר צוללת לחקר הירח טיטאן. נכון לאוגוסט 2016 הצעה זו עדיין לא מתוקצבת.
אפשרות חיים

בשנת 2023 פורסם כי גרגרים קפואים הנפלטים מהרי געש שעל פני ירחו של שבתאי, אנקלדוס (השישי בגודלו מבין 146), מכילים זרחן, החיוני לחיים. המרכיבים החיוניים האחרים התגלו שם בעבר: פחמן, מימן, חנקן, חמצן וגופרית (אם כי הזיהוי אינו ודאי).
ראו גם

המערבולת הפולארית החמה בקוטב הדרומי של שבתאי
קרחון שבתאי
משושה שבתאי
J1407b -ּ המכונה גם כ-"Super Saturn" הוא כוכב לכת חוץ-שמשי בעל 30 טבעות.
הערות שוליים

1 2  ירחי שבתאי באתר קאסיני של נאס"א
↑  "Saturn Surpasses Jupiter After The Discovery Of 20 New Moons And You Can Help Name Them!". carnegies cience. 7 באוקטובר 2019. {{cite web}}:  (עזרה)
↑  חוקרים ישראלים מדדו במדויק את אורך היום בשבתאי, רוית חלד (אוניברסיטת תל אביב), אלי גלנטי ויוחאי כספי (מכון ויצמן למדע).
↑  הערך "שבתאי", באתר אסטרופדיה
↑  תלמוד בבלי, מסכת שבת, דף קנ"ו, עמוד א'.
↑  מהיכן קיבלו כוכבי הלכת את שמם העברי?
↑  דיו קסיוס ספר 37 פרק 19
↑  The Hebrew Names of the Seven Planets
↑  אפיפניוס מסלמיס, פנריון, 15.2
↑  Robert R. Stieglitz, The Hebrew Names of the Seven Planets, Journal of Near Eastern Studies 40, 1981, עמ' 136
↑  אבי בליזובסקי, ‏המשימה האחרונה של החללית קאסיני: חשיפת עומק האטמוספרה של שבתאי, באתר "הידען", 18 בינואר 2019
↑  Voyager Saturn Science Summary. May 4, 1990. Views of the Solar System
↑  בבראשית רבה מוזכר מספר הקרוב ביותר למספר זה: ”ויש מזל שגומר הילוכו לל' שנה והוא שבתי” (בראשית רבה, פרשה י', פסקה ד')
↑  אבי בליזובסקי, ‏טבעת שמינית ורחוקה התגלתה בשבתאי, באתר "הידען", 8 באוקטובר 2009
↑  איתי נבו, חוקרים בארצות הברית גילו 20 ירחים נוספים סביב כוכב הלכת שבתאי, כך שיש לו יותר ירחים מאשר לצדק, במדור "חדשות מדע" באתר של מכון דוידסון לחינוך מדעי, 8 באוקטובר 2019
↑  רשימת הירחים שהתגלו באתר JPL
↑   סביב שבתאי התגלו עשרות ירחים נוספים, ואולי יש עוד אלפים, באתר הארץ, 16 במאי 2023
↑  התגלו עוד 128 ירחים לכוכב הלכת שבתאי, באתר ynet, 13 במרץ 2025
↑   ניו יורק טיימס, בירח של שבתאי יש "ים סודה" שמכיל את המרכיבים מתאימים לקיום חיים, באתר הארץ, 16 ביוני 2023
| --- | --- |
בקרת זהויות :  NLI: 987007558479205171  BNE: XX455432  BnF: cb11976363g (data)  GND: 4179170-8  LCCN: sh85117690  NARA: 10046640  NDL: 00561718  NKC: ph118072  SUDOC: 027799042  VIAF: 246142422   WorldCat (עם VIAF): 246142422 
שבתאי
שבתאי וטבעותיו בתמונה הידועה בשם "היום בו כדור הארץ חייך", צולם ב-19 ביולי 2013 על ידי הגשושית קאסיני
תרשים מבנה של שבתאי, טבעותיו וירחיו העיקריים
השוואת גדלים בין גרמי שמים (בכל תמונה מימין לשמאל):

1. כדור הארץ > נוגה > מאדים > כוכב חמה

2. צדק > שבתאי > אורנוס > נפטון > כדור הארץ

3. סיריוס > השמש > פרוקסימה קנטאורי > צדק

4. אלדברן > ארקטורוס > פולוקס > סיריוס

5. ביטלג'וז > אנטארס > ריג'ל > אלדברן

6. UY במגן > NML בברבור > VY בכלב גדול > ביטלג'וז
לא בתל אביב

| --- | --- |

כרזת הסרט
 בימוי:  נוני גפן
 הופק בידי:  איתי תמיר, קובי וקנין
 תסריט:  נוני גפן ואורן אונגר
 עריכה:  טל הייק
 שחקנים ראשיים:  נוני גפן יערה פלציג רומי אבולעפיה
 מוזיקה:  רותם בר אור ועוזי רמירז
 צילום:  זיו ברקוביץ'
 מדינה:  ישראל 
 חברה מפיצה:  איתי תמיר
 הקרנת בכורה:  13 בדצמבר 2012
 משך הקרנה:  84 דקות
 שפת הסרט:  עברית
 סוגה:  סרט דרמה 
 תקציב:  350,000 ש"ח
 הכנסות:  66,500 ש"ח
 פרסים:  הוקרן בפסטיבל קולנוע דרום ביוני 2012, בו זכה בפרס הראשון בקטגוריית הסרט העלילתי-עצמאי. השתתף בפסטיבל לוקרנו בשווייץ, בו זכה בפרס נמר הכסף – פרס להפצה בינלאומית. השתתף בפסטיבל בוורשה באוקטובר 2012 והשתתף בפסטיבל AFI, לוס אנג'לס בנובמבר 2012
 דף הסרט ב־IMDb
 
לא בתל אביב הוא סרט הקולנוע העצמאי של נוני גפן, הסרט יצא לבתי הקולנוע ב-13 בדצמבר 2012. הוא נרכש להפצה מסחרית בצרפת.
עלילה

מיכה (נוני גפן) הוא מורה צעיר להיסטוריה שמפוטר מעבודתו בגלל צמצומים והוא חוטף באיומי אקדח את אנה, אחת מתלמידותיו (יערה פלציג). הוא מחזיק אותה בביתו והיא מתאהבת בו ומחליטה להישאר איתו, למרות שהיא יכולה להימלט. הוא רותם אותה לסייע לו לכבוש את ליבה של היפהפייה השכונתית (רומי אבולעפיה).
ההפקה

"לא בתל אביב" צולם בווידאו דיגיטלי והומר לשחור לבן במהלך העריכה. נוני גפן, הבמאי והתסריטאי, שגם משחק בסרט בתפקיד הראשי מעולם לא למד קולנוע באופן רשמי, אלא שיחק בסרטים, עבד כעוזר הפקה ותסריטאי ולמד מן הניסיון והקריאה. הוא כתב תסריט, פגש את המפיק איתי תמיר (שהפיק את הסרטים "השוטר", "וסרמיל" ו"התגנבות יחידים"), שהתלהב ממנו והם עבדו ביחד על הסרט.
קרן הקולנוע הישראלי השקיעה בסרט 50 אלף שקל, במסגרת מסלול התמיכה לסרטים עצמאיים וגפן הבמאי ותמיר המפיק השקיעו סכום זהה מכיסם. אנשי הצוות והשחקנים עבדו ברובם בהתנדבות. הסרט צולם כולו בקריית טבעון.
כדי לחסוך בתקציב השתמשה ההפקה באמצעים שונים: במקום לשכור מצלמת רחף על גבי מנוף, נתלה הצלם בין שתי מכוניות. בזמן הצילום הצוות קיבל ארוחות צהריים מחדר האוכל של אחד הקיבוצים בסביבה, מכיוון שגפן הוא בן המועצה האזורית זבולון. הם לנו בבתי ההורים של חברי ילדותו של גפן.
בתום הצילומים נדרש כסף נוסף, הם קיבלו סיוע מקרן הקולנוע, אך משהסכום לא הספיק, גייסו כסף באמצעות האינטרנט. העלו קדימון לאתר ההשקעות "אינדיגו". הם הבטיחו למשקיעים תגמולים שונים. הם הצליחו לגייס בדרך זו למעלה ממאה אלף שקל מכמאתיים אנשים.
הסרט זכה לביקורת של טוד מק'ארתי בעיתון הוליווד ריפורטר.
שיר הנושא של הסרט, "Giant Heart" הוא שיר של להקת theAngelcy.
שחקנים

| שחקן | תפקיד |
| --- | --- |
נוני גפן: מיכה
יערה פלציג: אנה
רומי אבולעפיה: נוני
ליאת ביין: אימה של אנה
טל פרידמן: עופר שכטר
ענת עצמון: אמו של מיכה
יובל רוביצ'ק: אמו של נוני
רותם בר-אור: רותם
שי קדמי: קצין משטרה
נדב לוי: קצין משטרה
נועה גולן: בחורה בתחנת המשטרה
רם נהרי: מנהל בית ספר תיכון
רחל שור: מנהיגה פמיניסטית
אריאלה גפן: פמיניסטית
שי אגוזי: בחור במגרש כדורסל
מור אלנקווה: מוזג
עידן קאופמן: בחור בפיצרייה
יצחק שטול: שטול
הערות שוליים

1 2  מתן שירם, ‏דרוש קהל: אכזבה מהכנסות הסרטים הישראליים ב-2012, באתר גלובס, 8 בפברואר 2013
אולטימטום לאדמה

| --- | --- |

כרזת הסרט
 מבוסס על:  הסיפור הקצר Farewell to the Master מאת הארי בייטס
 בימוי:  רוברט וייז 
 הופק בידי:  ג'וליאן בלאושטיין 
 תסריט:  אדמונד ה' נורת' 
 עריכה:  ויליאם ה' ריינולדס 
 שחקנים ראשיים:  מייקל רניי (Klaatu) קארלטון יאנג פרנק קונרוי אדית אוונסון גבריאל היטר פיי רופ סנוב פולארד לוק מרטין ג'יימס הונג פטרישה ניל בילי גריי יו מרלו פרנסס באווייר סם ג'אפה הארי הארווי 
 מוזיקה:  ברנרד הרמן 
 צילום:  לאו טובר 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20, נטפליקס 
 שיטת הפצה:  וידאו על פי דרישה 
 הקרנת בכורה:  18 בספטמבר 1951 ישראל 28 באוגוסט 1953
 משך הקרנה:  92 דקות
 שפת הסרט:  אנגלית 
 סוגה:  סרט מדע בדיוני, סרט אימה, סרט דרמה 
 מקום התרחשות:  וושינגטון די. סי. 
 תקציב:  995 אלף דולר
 הכנסות:  1.85 מיליון דולר
 הכנסות באתר מוג'ו:   daytheearthstoodstill
 תרגום לעברית:  ירושלים סגל
 דף הסרט ב־IMDb
 
מייקל רני, מתוך "אולטימטום לאדמה"
אולטימטום לאדמה (נקרא בהפצה חוזרת בארץ בני הכוכבים עולים על כדור הארץ, בתרגום חופשי מאנגלית: היום בו עמדה האדמה; באנגלית: The Day the Earth Stood Still) הוא סרט מדע בדיוני אמריקאי בשחור לבן משנת 1951. הסרט הופק עבור פוקס המאה ה-20 על ידי ג'וליאן בלאושטיין. בסרט מככבים מייקל רני, פטרישה ניל, סם ג'אפה ויו מרלו, וביים אותו רוברט וייז. התסריטאי אדמונד ה' נורת' ביסס את התסריט על "Farewell to the Master" - סיפור קצר משנת 1940 מאת הארי בייטס. את המוזיקה של הסרט הלחין ברנרד הרמן, תוך שימוש בשני מכשירי טרמין אלקטרוניים.
עלילת הסרט מתארת חוצן דמוי-אדם בשם קלאאטו המגיע לכדור הארץ, מלווה ברובוט עוצמתי בגובה 8 מ' בשם גורט, על מנת להעביר אזהרה חשובה שתשפיע על המין האנושי כולו.
סרט זה נחשב על ידי היסטוריונים של הקולנוע כסרט הקלאסי ביותר של ז'אנר המדע הבדיוני. בשנת 1995 נבחר הסרט לשימור על ידי ארכיון הסרטים הלאומי של ארצות הברית בשל היותו בעל "משמעות תרבותית, היסטורית או אסתטית". הסרט מופיע ברשימה של מאה הסרטים האמריקאיים הטובים ביותר במאה שנים... עשרת הגדולים. ב-2008 יצא חידוש של הסרט כשהעולם עמד מלכת בבימויו של סקוט דריקסון.
מאז שיצא הסרט, הביטוי "Klaatu barada nikto" המופיע בו צוטט שוב ושוב בספרות ובתרבות הפופולרית. משמעותו של הביטוי איננה נאמרת בסרט.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| מייקל רני | קלאאטו | חייזר |
| פטרישה ניל | הלן בנסון | אמא של בובי |
| יו מרלו | טום סטיבנס |  |
| סם ג'אפה | פרופ' ג'ייקוב בארנהארדט |  |
| בילי גריי | בובי בנסון | בנה של הלן |
| פרנסס באווייר | גב' הארלי |  |
| לוק מרטין | גורט | רובוט |
| סטיוארט ויטמן |  | זקיף השומר על ספינת החלל |
| מילארד מיטשל |  | גנרל בישיבה בפנטגון (קול בלבד) |
אנלוגיות בין קלאאטו לבין ישו

בריאיון משנת 1995 הסביר המפיק ג'וליאן בלאושטיין כי ג'וזף בריין, צנזור הסרטים שמונה על ידי Motion Picture Association (‏MPAA‏) לאולפני פוקס המאה ה-20, התנגד להצגת תחייתו מן המתים של קלאאטו ולהצגתו כבעל כוחות בלתי מוגבלים. לבקשת MPAA, נוספה שורה לתסריט; כאשר הלן שואלת את קלאאטו האם לגורט יש כוח בלתי מוגבל על חיים ועל מוות, קלאאטו מסביר שגורט רק החיה אותו באופן זמני וכי "הכוח הזה שמור לרוח הכל יכולה". בנוגע לאלמנטים שהוסיף לדמותו של קלאאטו, התסריטאי אדמונד נורת' אמר, "זו הייתה הבדיחה הקטנה והפרטית שלי. מעולם לא דיברתי על זווית זו עם בלאושטיין או עם וייז כי לא רציתי שזה יבוא לידי ביטוי. במקור, קיוויתי שההשוואה לתחיית ישו תהיה תת-הכרתית". העובדה כי השאלה הנ"ל צצה בריאיון היא כשלעצמה הוכחה לכך שההשוואה לא נותרה תת-הכרתית, אך בכל זאת הייתה עדינה מספיק על מנת שלא תהיה ברורה לעיני כל, שאלמנטים אלו נועדו לצורך ביסוס אנלוגיה בין קלאאטו לבין ישו. כאשר קלאאטו נמלט מבית החולים, הוא עוטה על עצמו זהות בדוייה - מר קרפנטר - כאשר "קרפנטר" באנגלית הוא נגר, בעוד נגרות היה המקצוע שישו למד מאביו יוסף, על פי הברית החדשה. את שמו הפרטי שאל קלאאטו מיוחנן בן זבדי - אחד משנים-עשר השליחים של ישו. מהלכיו של קלאאטו אינם מובנים לכל, ובסופו של דבר הוא מוצא את מותו בידי דמות צבאית סמכותית. בסוף הסרט, קלאאטו, לאחר תחייתו מן המתים, עולה לשמיים. אנלוגיות אחרות כוללות: הגעתו לכדור הארץ עם מסר לכל המין האנושי; התיידדותו עם ילד; בעל חוכמה והתמחות בידע מדעי מעבר לזה של כל בן אנוש; אנשים מקבלים עדות לכוחותיו העל-טבעיים. כבר בתחילת הסרט נשמע אחד מטכנאי המכ"מים הבריטיים, כשהוא מתבונן במהירות של החללית של קלאאטו, ומגיב בקריאה: "Holy Christmas!".‏
הפקה > פיתוח

המפיק ג'וליאן בלושטיין רצה במקור ליצור סרט, שבין שמותיו הזמניים היו "Farewell to the Master" ו-"Journey to the World", אשר ימחיש את הפחד והחשש שאפיינו את תקופות המלחמה הקרה ומרוץ החימוש הגרעיני. הוא סקר למעלה מ-200 סיפורים קצרים ורומנים מסוגת המדע הבדיוני בחיפוש אחר עלילה שבה יוכל להשתמש, מאחר שסבר שז'אנר זה התאים היטב לעיסוק מטפורי בנושאים רציניים שכאלה. מנהל אולפני פוקס המאה ה-20 דריל פ. זאנוק נתן את אישורו לפרויקט זה, ובלושטיין שכר את אדמונד נורת' כדי לכתוב את התסריט על פי אלמנטים מהסיפור הקצר של הארי בייטס "Farewell to the Master" משנת 1940. התסריט הסופי הושלם ב-21 בפברואר 1951. סופר המדע הבדיוני ריימונד פ. ג'ונס עבד כיועץ לפרויקט.
הפקה > קדם-הפקה

את סט הצילומים עיצבו תומאס ליטל וקלוד קרפנטר. הם שיתפו פעולה עם האדריכל פרנק לויד רייט לתכנון ספינת החלל. פול לפולי הציע כי הפנים העתידני יעוצב בהשראת בניין מטה ג'ונתן ווקס (אנ'), אשר עוצב על ידי רייט ונבנה בשנת 1936. לפולי מצטט את רייט ואת כוונותיו בעיצוב החיצוני: "... לחקות חומר ניסיוני ששמעתי עליו שמתנהג כמו רקמה חיה ... אם נחתך, נראה כי השבר מתרפא כמו פצע ומשאיר משטח רציף ללא צלקת".